CELEX: 62016FN0019
Language: el
Date: 2016-04-05 00:00:00
Title: Υπόθεση F-19/16: Αγωγή της 5ης Απριλίου 2016 – ZZ κατά ΕΤΕπ

4.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/52
            
         Αγωγή της 5ης Απριλίου 2016 – ZZ κατά ΕΤΕπ
   (Υπόθεση F-19/16)
   (2016/C 243/57)
   Γλώσσα διαδικασίας: η αγγλική
   
      Διάδικοι
   
   
      Ενάγουσα: ZZ (εκπρόσωποι: A. Senes και L. Payot, δικηγόροι)
   
      Εναγομένη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Να αποζημιώσει την ενάγουσα, εντόκως, για την προβαλλόμενη απώλεια των συνταξιοδοτικών δικαιωμάτων της, επικουρικώς δε να επιστρέψει, εντόκως, τα συνταξιοδοτικά δικαιώματα τα οποία η ενάγουσα υποστηρίζει ότι απώλεσε στο πλαίσιο του εθνικού συστήματος, όταν τα δικαιώματα αυτά μεταφέρθηκαν στο συνταξιοδοτικό σύστημα της εναγομένης.
   
      Αιτήματα
   
   Η ενάγουσα ζητεί από το Δικαστήριο Δημόσιας Διοίκησης
   
               —
            
            
               να υποχρεώσει την Ευρωπαϊκή Τράπεζα Επενδύσεων να αποκαταστήσει τη ζημία την οποία υπέστη η ενάγουσα λόγω της απώλειας των συνταξιοδοτικών δικαιωμάτων της ποσού 55 641,17 ευρώ, πλέον των γεγενημένων τόκων με αναδρομικό υπολογισμό του εφαρμοστέου επιτοκίου, ως εάν η αρχική μεταφορά διενεργήθηκε για το πλήρες ποσό των συνταξιοδοτικών δικαιωμάτων της στο πλαίσιο του Istituto Nazionale della Previdenza Sociale, όταν υποβλήθηκε η αρχική αίτηση μεταφοράς τους·
            
         
               —
            
            
               επικουρικώς, να υποχρεώσει την ΕΤΕπ να προβεί στην άμεση επιστροφή προς την ZZ, σε συντάξιμους μήνες, ποσού 55 641,17 ευρώ, πλέον των γεγενημένων τόκων με αναδρομικό υπολογισμό του εφαρμοστέου επιτοκίου, ως εάν η αρχική μεταφορά διενεργήθηκε για το πλήρες ποσό των συνταξιοδοτικών δικαιωμάτων της στο πλαίσιο του Istituto Nazionale della Previdenza Sociale. Στην περίπτωση αυτή, προτείνεται να γίνουν οι υπολογισμοί βάσει του άρθρου 71.1.1. της κανονιστικής αποφάσεως για το συνταξιοδοτικό σύστημα του προσωπικού της ΕΤΕπ·
            
         
               —
            
            
               να υποχρεώσει την ΕΤΕπ να φέρει κάθε περαιτέρω αποζημίωση την οποία το Δικαστήριο Δημόσιας Διοίκησης κρίνει δίκαιη
            
         
               —
            
            
               να καταδικάσει την ΕΤΕπ στα έξοδα της παρούσας δίκης τα οποία εκτιμά σε 3 000 ευρώ.